nibzard/narodne-novine-full-text-markdown huggingface dataset:
## Odluka o količini i strukturi obveznih zaliha nafte i naftnih derivata za 2013. godinu

### NN 35/2013 (25.3.2013.), Odluka o količini i strukturi obveznih zaliha nafte i naftnih derivata za 2013. godinu

35 25.03.2013 Odluka o količini i strukturi obveznih zaliha nafte i naftnih derivata za 2013. godinu

VLADA REPUBLIKE HRVATSKE

647

Na temelju članka 12. stavka 4. Zakona o tržištu nafte i naftnih derivata (»Narodne novine«, br. 57/2006, 18/2011 i 144/2012), Vlada Republike Hrvatske je na sjednici održanoj 21. ožujka 2013. godine donijela

ODLUKU

O KOLIČINI I STRUKTURI OBVEZNIH ZALIHA NAFTE I NAFTNIH DERIVATA ZA 2013. GODINU

I.

Ovom Odlukom propisuje se količina i struktura obveznih zaliha nafte i naftnih derivata za 2013. godinu na temelju neto uvoza sirove nafte, kondenzata prirodnog plina, rafinerijskih sirovina i ostalih ugljikovodika te naftnih derivata u 2012. godini.

II.

Količina i struktura obveznih zaliha nafte i naftnih derivata za 2013. godinu iznosi:

|  |  |  |  |  |  |
| --- | --- | --- | --- | --- | --- |
| Obveznik  formiranja | motorni benzin | dizelsko gorivo | plinsko ulje | gorivo za mlazne motore | sirova nafta |
| Hrvatska agencija za obvezne zalihe nafte i naftnih derivata | 57.000 tona | 151.000 tona | 33.000 tona | 20.000  tona | 410.000 tona |

III.

Hrvatska agencija za obvezne zalihe nafte i naftnih derivata će, u skladu sa Zakonom o tržištu nafte i naftnih derivata i svojim Statutom, definirati i poduzeti sve raspoložive mjere u cilju minimaliziranja troškova formiranja pouzdanog, učinkovitog i funkcionalnog sustava obveznih zaliha nafte i naftnih derivata.

IV.

Granične vrijednosti značajki kakvoće naftnih derivata iz točke II. ove Odluke moraju biti u skladu s Uredbom o kakvoći tekućih naftnih goriva ili kvalitetnije.

V.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/13-04/94

Urbroj: 50301-05/25-13-3

Zagreb, 21. ožujka 2013.

Predsjednik

Zoran Milanović, v. r.

Odluka, NN 35/2013-647
## Rješenje o imenovanju ministra turizma

### NN 35/2013 (25.3.2013.), Rješenje o imenovanju ministra turizma

VLADA REPUBLIKE HRVATSKE

648

Na temelju članka 110. stavka 5. Ustava Republike Hrvatske (»Narodne novine«, broj 85/2010 – pročišćeni tekst) i članka 4. stavka 2. Zakona o Vladi Republike Hrvatske (»Narodne novine«, broj 150/2011), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA TURIZMA

Imenuje se DARKO LORENCIN ministrom turizma.

Klasa: 080-02/13-01/51

Urbroj: 5030115/1-13-04

Zagreb, 19. ožujka 2013.

Predsjednik

Zoran Milanović, v. r.

Rješenje, NN 35/2013-648
## Rješenje klasa: UP/I-115-01/13-04/06, urbroj: 524-03-01-02/3-13-4 od 19. ožujka 2013.

### NN 35/2013 (25.3.2013.), Rješenje klasa: UP/I-115-01/13-04/06, urbroj: 524-03-01-02/3-13-4 od 19. ožujka 2013.

35 25.03.2013 Rješenje klasa: UP/I-115-01/13-04/06, urbroj: 524-03-01-02/3-13-4 od 19. ožujka 2013.

MINISTARSTVO RADA I MIROVINSKOGA SUSTAVA

649

Na zahtjev BID KONTROLA d.o.o. iz Zagreba, Garešnička 22, OIB: 76516591598, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

BID KONTROLA d.o.o. iz Zagreba, Garešnička 22, OIB: 76516591598, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

III.

Ovo Rješenje objavit će se u »Narodnim novinama«.

Klasa: UP/I-115-01/13-04/06

Urbroj: 524-03-01-02/3-13-4

Zagreb, 19. ožujka 2013.

Ministar
prof. dr. sc. Mirando Mrsić, dr. med., v. r.

Rješenje, NN 35/2013-649
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 35/2013 (25.3.2013.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

35 25.03.2013 Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVLJA

650

Na temelju članka 107. stavka 4. i stavka 6. Zakona o oružju (»Narodne novine« broj 63/07, 146/08, 59/12), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 34/11, 42/11, 58/11, 68/11, 76/11, 112/11 i 148/11, 18/12, 30/12, 55/12, 65/12, 69/12, 83/12, 106/12, 113/12, 8/13 i 22/13).

I.

Iza rednog broja 261. dodaju se brojevi i riječi:

»262. Dom zdravlja Slavonski Brod, Borovska 7, Slavonski Brod.

263. Poliklinika Runje d.o.o., Zagrebačka 95, Velika Gorica.«

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/07-05/08

Urbroj: 534-07-1-1-1/2-13-87

Zagreb, 15. ožujka 2013.

Ministar
prof. dr. sc. Rajko Ostojić, dr. med., v. r.

Ostalo, NN 35/2013-650
## Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 35/2013 (25.3.2013.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVLJA

651

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03, 38/08, 16/11), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09, 138/09, 14/10, 31/10, 44/10, 79/10, 120/10, 133/10,12/11, 34/11, 44/11, 58/11, 68/11, 87/11, 112/11, 136/11, 148/11, 18/12 30/1, 55/12, 65/12 i83/12, 106/12, 113/12, 8/13 i 22/13)

u točki I. iza rednog broja 104. dodaju se brojevi i riječi:

»105. Dom zdravlja Slavonski Brod, Borovska 7, Slavonski Brod.«

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/03-06/1

Urbroj: 534-07-1-1-1/2-13-101

Zagreb, 15. ožujka 2013.

Ministar

prof. dr. sc. Rajko Ostojić, dr. med., v. r.

Rješenje, NN 35/2013-651
## Odluka o potvrđivanju Odluke Predsjednika Republike Hrvatske o povlačenju pripadnika Oružanih snaga Republike Hrvatske iz mirovne misije Ujedinjenih naroda na Golanskoj visoravni (UNDOF)

### NN 36/2013 (27.3.2013.), Odluka o potvrđivanju Odluke Predsjednika Republike Hrvatske o povlačenju pripadnika Oružanih snaga Republike Hrvatske iz mirovne misije Ujedinjenih naroda na Golanskoj visoravni (UNDOF)

HRVATSKI SABOR

655

Na temelju članka 81. Ustava Republike Hrvatske i članka 11. stavka 4. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02. i 92/10.), Hrvatski sabor na sjednici 22. ožujka 2013. donio je

ODLUKU

O POTVRĐIVANJU ODLUKE PREDSJEDNIKA REPUBLIKE HRVATSKE O POVLAČENJU PRIPADNIKA ORUŽANIH SNAGA REPUBLIKE HRVATSKE IZ MIROVNE MISIJE UJEDINJENIH NARODA NA GOLANSKOJ VISORAVNI (UNDOF)

Potvrđuje se Odluka o povlačenju pripadnika Oružanih snaga Republike Hrvatske iz mirovne misije Ujedinjenih naroda na Golanskoj visoravni (UNDOF) koju je Predsjednik Republike Hrvatske donio 1. ožujka 2013.

Klasa: 004-01/13-01/01

Zagreb, 22. ožujka 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 36/2013-655
## Odluka o prestanku zastupničkog mandata zastupnika u Hrvatskom saboru

### NN 36/2013 (27.3.2013.), Odluka o prestanku zastupničkog mandata zastupnika u Hrvatskom saboru

HRVATSKI SABOR

656

Na temelju članka 81. Ustava Republike Hrvatske i članka 10. stavka 1. točke 1. Zakona o izborima zastupnika u Hrvatski sabor (»Narodne novine«, br. 120/11. – pročišćeni tekst), Hrvatski sabor na sjednici 22. ožujka 2013., donio je

ODLUKU

O PRESTANKU ZASTUPNIČKOG MANDATA ZASTUPNIKA U HRVATSKOM SABORU

Zastupniku PETRU ČOBANKOVIĆU prestaje zastupnički mandat danom donošenja ove Odluke.

Klasa: 021-14/13-01/04

Zagreb, 22. ožujka 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 36/2013-656
## Rješenje klasa: UP/I-115-01/11-04/12, urbroj: 524-03-01-02/3-13-7 od 19. veljače 2013. za EURO LAB d.o.o. iz Zagreba

### NN 36/2013 (27.3.2013.), Rješenje klasa: UP/I-115-01/11-04/12, urbroj: 524-03-01-02/3-13-7 od 19. veljače 2013. za EURO LAB d.o.o. iz Zagreba

MINISTARSTVO RADA I MIROVINSKOGA SUSTAVA

659

Na temelju članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12) i članka 19. stavka 2. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava, po službenoj dužnosti u predmetu EURO LAB d.o.o. iz Zagreba, Mihanovićeva 18, OIB: 66045452458, donosi

RJEŠENJE

I.

Prestaje ovlaštenje EURO LAB d.o.o. iz Zagreba, Mihanovićeva 18, OIB: 66045452458, za obavljanje sljedećih poslova zaštite na radu:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

II.

Ovim Rješenjem stavlja se izvan snage Rješenje Ministarstva gospodarstva, rada i poduzetništva klasa: UP/I-115-01/11-04/12, urbroj: 526-08-03/2-11-4 od 2. rujna 2011. godine.

III.

Ovo Rješenje objavit će se u »Narodnim novinama«.

Klasa: UP/I-115-01/11-04/12

Urbroj: 524-03-01-02/3-13-7

Zagreb, 19. veljače 2013.

Ministar
prof. dr. sc. Mirando Mrsić, dr. med., v. r.

36 27.03.2013 Rješenje klasa: UP/I-115-01/11-04/12, urbroj: 524-03-01-02/3-13-7 od 19. veljače 2013. za EURO LAB d.o.o. iz Zagreba

36 27.03.2013 Rješenje klasa: UP/I-115-01/11-04/12, urbroj: 524-03-01-02/3-13-7 od 19. veljače 2013. za EURO LAB d.o.o. iz Zagreba

36 27.03.2013 Rješenje klasa: UP/I-115-01/11-04/12, urbroj: 524-03-01-02/3-13-7 od 19. veljače 2013. za EURO LAB d.o.o. iz Zagreba

Rješenje, NN 36/2013-659
## Pravilnik o izmjenama i dopunama Pravilnika o registraciji gospodarstva na kojima se drže kokoši nesilice

### NN 36/2013 (27.3.2013.), Pravilnik o izmjenama i dopunama Pravilnika o registraciji gospodarstva na kojima se drže kokoši nesilice

MINISTARSTVO POLJOPRIVREDE

663

Na temelju članka 37. stavka 4. Zakona o zaštiti životinja (»Narodne novine«, broj 135/06), ministar poljoprivrede, donosi

PRAVILNIK

O IZMJENAMA I DOPUNAMA PRAVILNIKA O REGISTRACIJI GOSPODARSTAVA NA KOJIMA SE DRŽE KOKOŠI NESILICE

Članak 1.

U Pravilniku o registraciji gospodarstava na kojima se drže kokoši nesilice (»Narodne novine«, broj 113/10 i 5/13)[[1]](#footnote-29081-1) u Dodatku, točki 2.1. brišu se riječi: »i Pravilnikom o minimalnim uvjetima za zaštitu kokoši nesilica[[2]](#footnote-29081-2)«.

Članak 2.

U Dodatku, iza točke 2.1. dodaje se nova točka 2.2. koja glasi:

»2.2. Kod za pojedine države članice Europske unije

AT Austrija

BE Belgija

BG Bugarska

CY Cipar

CZ Republika Češka

DE Njemačka

DK Danska

EE Estonija

EL Grčka

ES Španjolska

FI Finska

FR Francuska

HU Mađarska

IE Irska

IT Italija

LT Litva

LU Luksemburg

LV Latvija

MT Malta

NL Nizozemska

PL Poljska

PT Portugal

RO Rumunjska

SE Švedska

SI Slovenija

SK Slovačka

UK Ujedinjena Kraljevina«

Dosadašnja točka 2.2. postaje točka 2.3.

Članak 3.

U Pravilniku o registraciji gospodarstava na kojima se drže kokoši nesilice, nazivi sljedećih propisa Republike Hrvatske u svim padežima, brišu se i zamjenjuju nazivima sljedećih akata Europske unije u odgovarajućem padežu:

– Pravilnik o kakvoći jaja (»Narodne novine«, broj 115/06, 69/07 i 76/08) zamjenjuje se Uredbom Komisije (EZ) br. 589/20082;

– Pravilnik o ekološkoj proizvodnji životinjskih proizvoda (»Narodne novine«, broj 13/02 i 10/07) zamjenjuje se Uredbom Vijeća (EZ) br. 834/2007[[3]](#footnote-29081-3).

Članak 4.

Ovaj Pravilnik stupa na snagu danom pristupanja Republike Hrvatske Europskoj uniji.

Klasa: 011-02/13-01/57

Urbroj: 525-10/0529-13-1

Zagreb, 12. ožujka 2013.

Ministar

Tihomir Jakovina, v. r.

[[1](#footnote-29081-1-backlink)] Pravilnikom su preuzete odredbe Direktive Komisije 2002/4/EZ od 30. siječnja 2002. o registraciji gospodarstava koje drže kokoši nesilice obuhvaćenih Direktivom Vijeća 1999/74/EZ (SL L 30, 31. 1. 2002.)

[[2](#footnote-29081-2-backlink)] Uredba Komisije (EZ) br. 589/2008 od 23. lipnja 2008. kojom se utvrđuju detaljna pravila za provedbu Uredbe Vijeća (EZ) br. 1234/2007 o tržnim standardima za jaja (SL L 163, 24. 6. 2008.)

[[3](#footnote-29081-3-backlink)] Uredba Vijeća (EZ) br. 834/2007 od 28. lipnja 2007. o organskoj proizvodnji i označavanju organskih proizvoda i ukidanju Uredbe (EEZ) br. 2092/91 (SL L 189, 20. 7. 2007.)

Pravilnik, NN 36/2013-663
## Pravilnik o izmjeni Pravilnika o postupku homologacije traktora s obzirom na priključna vratila TPV 318 (izdanje 01)

### NN 36/2013 (27.3.2013.), Pravilnik o izmjeni Pravilnika o postupku homologacije traktora s obzirom na priključna vratila TPV 318 (izdanje 01)

DRŽAVNI ZAVOD ZA MJERITELJSTVO

664

Na temelju članka 275. stavka 3. Zakona o sigurnosti prometa na cestama (»Narodne novine« broj 67/08, 48/10 i 74/11) ravnatelj Državnog zavoda za mjeriteljstvo donosi

PRAVILNIK

O IZMJENI PRAVILNIKA O POSTUPKU HOMOLOGACIJE TRAKTORA S OBZIROM NA PRIKLJUČNA VRATILA TPV 318 (IZDANJE 01)

Članak 1.

Ovaj Pravilnik sadrži odredbe koje su u skladu sa sljedećim aktom Europske unije:

Direktiva Komisije 2012/24/EU od 8. listopada 2012. o izmjenama, u svrhu prilagođavanja njezinih tehničkih odredaba, Direktive Vijeća 86/297/EEZ o usklađivanju zakonodavstava država članica koje se odnosi na priključna vratila traktora i njihovu zaštitu (SL L 274, 9. 10. 2012.).

Članak 2.

U Pravilniku o postupku homologacije traktora za poljoprivredu i šumarstvo s obzirom na priključna vratila TPV 318 (izdanje 01) (»Narodne novine« br. 28/11) u Prilogu I. točka 4.2. mijenja se i glasi:

'4.2. Odredbe za prednja priključna vratila

Specifikacije norme HRN ISO 8759-1:2001, osim njezine točke 4.2., primjenjuju se na traktore svih T i C kategorija koji su opremljena prednjim priključnim vratilima koja su specificirana u toj normi.';

Tablica 2. se briše.

Članak 3.

Odredbe članka 2. ovoga Pravilnika stupaju na snagu 1. studenoga 2013. godine.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-01/05

Urbroj: 558-04-01/1-13-7

Zagreb, 20. ožujka 2013.

Ravnatelj
Ismar Avdagić, dipl. iur., v. r.

36 27.03.2013 Pravilnik o izmjeni Pravilnika o postupku homologacije traktora s obzirom na priključna vratila TPV 318 (izdanje 01)

36 27.03.2013 Pravilnik o izmjeni Pravilnika o postupku homologacije traktora s obzirom na priključna vratila TPV 318 (izdanje 01)

Pravilnik, NN 36/2013-664
## Odluka o ovjeravanju agregata za istakanje goriva za motorna vozila i agregata za istakanje goriva za motorna vozila za UNP bez točnog prikaza maloprodajne cijene

### NN 36/2013 (27.3.2013.), Odluka o ovjeravanju agregata za istakanje goriva za motorna vozila i agregata za istakanje goriva za motorna vozila za UNP bez točnog prikaza maloprodajne cijene

DRŽAVNI ZAVOD ZA MJERITELJSTVO

665

Na temelju članka 21. stavka 6. Zakona o mjeriteljstvu (»Narodne novine« broj 163/03, 194/03 i 111/07), ravnatelj Državnog zavoda za mjeriteljstvo donosi

ODLUKU

O OVJERAVANJU AGREGATA ZA ISTAKANJE GORIVA ZA MOTORNA VOZILA I AGREGATA ZA ISTAKANJE GORIVA ZA MOTORNA VOZILA ZA UNP BEZ TOČNOG PRIKAZA MALOPRODAJNE CIJENE

I.

Agregati za istakanje goriva za motorna vozila i agregati za istakanje goriva za motorna vozila za UNP bez točnog prikaza maloprodajne cijene na pokaznom uređaju može se podnositi na redovno ovjeravanje do 31. ožujka 2014. godine.

II.

Ovjerno razdoblje za agregate iz točke I. ove Odluke, koji se podnose na redovno ovjeravanje nakon 30. lipnja 2013. godine, vrijedi do 30. lipnja 2014. godine.

III.

Agregati iz točke I. ove Odluke, koji se podnose na redovno ovjeravanje nakon 30. lipnja 2013. godine, označit će se propisanom ovjernom oznakom i oznakom »OVJERA VRIJEDI DO 30. 06. 2014.«.

IV.

Ova Odluka stupa na snagu danom objave u »Narodnim novinama«.

Klasa: 003-05/13-01/02

Urbroj: 558-01/1-13-2

Zagreb, 22. ožujka 2013.

Ravnatelj

Ismar Avdagić, dipl. iur., v. r.

Odluka, NN 36/2013-665
## Dopuna Popisa kozmetičkih i drugih sredstava za zaštitu zdravlja kojima ljekarne mogu opskrbljivati korisnike

### NN 36/2013 (27.3.2013.), Dopuna Popisa kozmetičkih i drugih sredstava za zaštitu zdravlja kojima ljekarne mogu opskrbljivati korisnike

36 27.03.2013 Dopuna Popisa kozmetičkih i drugih sredstava za zaštitu zdravlja kojima ljekarne mogu opskrbljivati korisnike

HRVATSKA LJEKARNIČKA KOMORA

667

Na temelju članka 5. stavka 1. točke 3. i članka 34. stavka 1. točke 4. Zakona o ljekarništvu (»Narodne novine« 121/03, 35/08, 117/08) te članka 10. stavka 1. točke 4. i članka 19. stavka 1. točke 29. Statuta Hrvatske ljekarničke komore, Vijeće Komore je na 7/112 sjednici održanoj 7. ožujka 2013. donijelo

DOPUNU POPISA

KOZMETIČKIH I DRUGIH SREDSTAVA ZA ZAŠTITU ZDRAVLJA KOJIMA LJEKARNE MOGU OPSKRBLJIVATI KORISNIKE

1.

U Popisu Kozmetičkih i drugih sredstava za zaštitu zdravlja kojima ljekarne mogu opskrbljivati korisnike (»Narodne novine«, broj 12/2004, 35/12, 85/12), u TABLICI II, GRUPA C, »Namirnice i prehrambeni aditivi« mijenja se i glasi:

GRUPA C. Namirnice i prehrambeni aditivi

|  |  |
| --- | --- |
| Red. br. | Naziv |
| 1. | želatina, natrij-hidrogenkarbonat, natrij-benzoat (konzervans), vrelko i sirište, vinobran te ostali slični proizvodi |
| 2. | proizvodi s medom i drugi pčelinji proizvodi koji nisu deklarirani kao dijetetska namirnica ili prirodni lijek |
| 3. | bomboni i žvakaće gume za zaštitu usne šupljine i grla |
| 4. | ostali bomboni (komprimati) s dodatkom vitamina ili drugih tvari koji nisu deklarirani kao dijetetska namirnica ili prirodni lijek |
| 5. | hrana za posebne prehrambene potrebe |
| 6. | hrana namijenjena smanjenju tjelesna mase |
| 7. | hrana za posebne medicinske potrebe |
| 8. | hrana bez glutena |
| 9. | hrana namijenjena sportašima i osobama s povećanom tjelesnom aktivnošću |

\*Za hranu navedenu u Tabeli II Grupa C pod rednim brojevima 5., 6., 8., i 9. subjekt u poslovanju hranom, dobavljač ili nositelj Odobrenja za promet, obvezan je ljekarni dostaviti Odobrenje Ministarstva zdravlja.

2.

U TABLICI II, GRUPA D, »Ostalo«, pod rednim brojem 3. iza riječi »dioptrijske naočale« stavlja se zarez i dodaju se riječi: »kontaktne leće«.

Klasa: 023-08/13-02/1

Urbroj: 330-02-13-11

Zagreb, 7. ožujka 2013.

Predsjednica Vijeća
Dragica Radin, mag. pharm., v. r.

Izmjene i dopune, NN 36/2013-667
## Zakon o izmjeni i dopuni Zakona o područjima županija, gradova i općina u Republici Hrvatskoj

### NN 37/2013 (28.3.2013.), Zakon o izmjeni i dopuni Zakona o područjima županija, gradova i općina u Republici Hrvatskoj

HRVATSKI SABOR

670

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O PODRUČJIMA ŽUPANIJA, GRADOVA I OPĆINA U REPUBLICI HRVATSKOJ

Proglašavam Zakon o izmjeni i dopuni Zakona o područjima županija, gradova i općina u Republici Hrvatskoj, koji je Hrvatski sabor donio na sjednici 15. ožujka 2013. godine.

Klasa: 011-01/13-01/44

Urbroj: 71-05-03/1-13-2

Zagreb, 20. ožujka 2013.

Predsjednik

Republike Hrvatske

Ivo Josipović, v. r.

ZAKON

O IZMJENI I DOPUNI ZAKONA O PODRUČJIMA ŽUPANIJA, GRADOVA I OPĆINA U REPUBLICI HRVATSKOJ

Članak 1.

U Zakonu o područjima županija, gradova i općina u Republici Hrvatskoj (»Narodne novine«, br. 86/06., 125/06. – ispravak, 16/07. – ispravak, 95/08. – Odluka USRH, 46/10. – ispravak i 145/10.) u članku 8. – V. VARAŽDINSKA ŽUPANIJA u popisu naselja grada pod rednim brojem 3. LUDBREG iza naselja: »Ludbreg« dodaje se naselje: »Poljanec«.

U popisu naselja općine pod rednim brojem 12. Martijanec naselje: »Poljanec« briše se.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 015-01/12-01/05

Zagreb, 15. ožujka 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 37/2013-670
## Zakon o izmjenama Zakona o državnim službenicima

### NN 37/2013 (28.3.2013.), Zakon o izmjenama Zakona o državnim službenicima

HRVATSKI SABOR

671

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O DRŽAVNIM SLUŽBENICIMA

Proglašavam Zakon o izmjenama Zakona o državnim službenicima, koji je Hrvatski sabor donio na sjednici 15. ožujka 2013. godine.

Klasa: 011-01/13-01/45

Urbroj: 71-05-03/1-13-2

Zagreb, 20. ožujka 2013.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O DRŽAVNIM SLUŽBENICIMA

Članak 1.

U Zakonu o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12. i 49/12.) u članku 74.b stavci 2. i 3. mijenjaju se i glase:

»(2) Ako se na radno mjesto iz stavka 1. ovoga članka raspoređuje državni službenik istog ili drugog državnog tijela, odgovarajuće se primjenjuju odredbe ovoga Zakona o premještaju.

(3) Nakon prestanka mandata ministra, službenici iz stavka 1. ovoga članka raspoređuju se na radna mjesta jednake složenosti poslova u državnom tijelu iz kojeg su bili premješteni, za koje je propisan isti stupanj obrazovanja i potrebno radno iskustvo u jednakom trajanju.«.

U stavku 5. iza riječi: »u« dodaju se riječi: »odgovarajućoj ustrojstvenoj jedinici Ureda predsjednika Republike Hrvatske,«.

Članak 2.

U članku 74.c stavku 5. iza riječi: »u« dodaju se riječi: »odgovarajućoj ustrojstvenoj jedinici Ureda predsjednika Republike Hrvatske,«.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/13-01/26

Zagreb, 15. ožujka 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 37/2013-671
## Zakon o izmjeni Zakona o plaćama ovlaštenih državnih revizora

### NN 38/2013 (29.3.2013.), Zakon o izmjeni Zakona o plaćama ovlaštenih državnih revizora

38 29.03.2013 Zakon o izmjeni Zakona o plaćama ovlaštenih državnih revizora

HRVATSKI SABOR

679

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O PLAĆAMA OVLAŠTENIH DRŽAVNIH REVIZORA

Proglašavam Zakon o izmjeni Zakona o plaćama ovlaštenih državnih revizora, koji je Hrvatski sabor donio na sjednici 22. ožujka 2013. godine.

Klasa: 011-01/13-01/56

Urbroj: 71-05-03/1-13-2

Zagreb, 27. ožujka 2013.

Predsjednik
Republike Hrvatske
Ivo Josipović, v. r.

ZAKON

O IZMJENI ZAKONA O PLAĆAMA OVLAŠTENIH DRŽAVNIH REVIZORA

Članak 1.

U Zakonu o plaćama ovlaštenih državnih revizora (»Narodne novine«, br. 86/98., 16/01., 27/01. i 140/05.) članak 3. mijenja se i glasi:

»Za pojedina radna mjesta i položaje ovlaštenih državnih revizora utvrđuje se sljedeća vrijednost koeficijenata:

|  |  |  |  |
| --- | --- | --- | --- |
| Redni broj | Položaj i radna mjesta | Koeficijent |  |
| 1. | Pomoćnik glavnog državnog revizora | 3,686 |  |
| 2. | Načelnik odjela | 2,619 |  |
| 3. | Pročelnik područnog odjela | 2,619 |  |
| 4. | Viši državni revizor | 2,231 |  |
| 5. | Državni revizor | 1,794 | «. |

Članak 2.

Ovaj Zakon objavit će se u »Narodnim novinama«, a stupa na snagu 1. travnja 2013.

Klasa: 022-03/13-01/60
Zagreb, 22. ožujka 2013.

HRVATSKI SABOR

Predsjednik
Hrvatskoga sabora
Josip Leko, v. r.

Zakon, NN 38/2013-679
## Zakon o izmjeni Zakona o državnim službenicima

### NN 38/2013 (29.3.2013.), Zakon o izmjeni Zakona o državnim službenicima

HRVATSKI SABOR

680

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O DRŽAVNIM SLUŽBENICIMA

Proglašavam Zakon o izmjeni Zakona o državnim službenicima, koji je Hrvatski sabor donio na sjednici 22. ožujka 2013. godine.

Klasa: 011-01/13-01/57

Urbroj: 71-05-03/1-13-2

Zagreb, 27. ožujka 2013.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O DRŽAVNIM SLUŽBENICIMA

Članak 1.

U Zakonu o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12. i 49/12. – pročišćeni tekst) u članku 151.a stavak 1. mijenja se i glasi:

»Do stupanja na snagu posebnog zakona kojim će se urediti plaće i druga materijalna prava državnih službenika, plaće državnih službenika imenovanih na radna mjesta iz članka 74.a ovoga Zakona izračunavat će se prema sljedećim koeficijentima:

|  |  |  |  |
| --- | --- | --- | --- |
| 1. | zamjenik predstojnika državnog ureda | 4,549 |  |
| 2. | glavni tajnik ministarstva | 4,549 |  |
| 3. | ravnatelj Ureda Vlade Republike Hrvatske za zakonodavstvo | 4,549 |  |
| 4. | glavni tajnik u državnom uredu | 4,132 |  |
| 5. | tajnik Državnog izbornog povjerenstva | 4,132 |  |
| 6. | predstojnik Ureda Povjerenstva za odlučivanje o sukobu interesa | 4,132 |  |
| 7. | ravnatelj Direkcije Vlade Republike Hrvatske za korištenje službenih zrakoplova | 4,132 |  |
| 8. | zamjenik ravnatelja državne upravne organizacije | 3,996 |  |
| 9. | zamjenik tajnika Državnoga izbornog povjerenstva Republike Hrvatske | 3,570 |  |
| 10. | ravnatelj Ureda za opće poslove Hrvatskoga sabora i Vlade Republike Hrvatske | 3,996 |  |
| 11. | ravnatelj Ureda Vlade Republike Hrvatske za ljudska prava i prava nacionalnih manjina | 3,570 |  |
| 12. | ravnatelj Ureda Vlade Republike Hrvatske za suzbijanje zlouporabe droga | 3,570 |  |
| 13. | ravnatelj Ureda Vlade Republike Hrvatske za protokol | 3,570 |  |
| 14. | ravnatelj Ureda Vlade Republike Hrvatske za ravnopravnost spolova | 3,570 |  |
| 15. | ravnatelj Ureda Vlade Republike Hrvatske za udruge | 3,570 |  |
| 16. | ravnatelj Ureda Vlade Republike Hrvatske za razminiranje | 3,570 |  |
| 17. | predstojnik Ureda potpredsjednika Vlade Republike Hrvatske | 3,570 |  |
| 18. | predstojnik ureda državne uprave u jedinici područne (regionalne) samouprave | 3,201 | «. |

Članak 2.

Ovaj Zakon objavit će se u »Narodnim novinama«, a stupa na snagu 1. travnja 2013.

Klasa: 022-03/13-01/57

Zagreb, 22. ožujka 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 38/2013-680
## Odluka o odlikovanju Elmara Broka Redom kneza Trpimira s ogrlicom i Danicom

### NN 38/2013 (29.3.2013.), Odluka o odlikovanju Elmara Broka Redom kneza Trpimira s ogrlicom i Danicom

38 29.03.2013 Odluka o odlikovanju Elmara Broka Redom kneza Trpimira s ogrlicom i Danicom

PREDSJEDNIK REPUBLIKE HRVATSKE

681

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 10. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Trpimira s ogrlicom i Danicom, za izniman doprinos neovisnosti i međunarodnom ugledu Republike Hrvatske te dugogodišnjim zaslugama u razvijanju i unapređivanju prijateljskih odnosa između Republike Hrvatske i Savezne Republike Njemačke, odlikuju se

ELMAR BROK

Klasa: 060-04/13-05/01

Urbroj: 71-05-04/1-13-01

Zagreb, 8. ožujka 2013.

Predsjednik
Republike Hrvatske
Ivo Josipović, v. r.

Odluka, NN 38/2013-681
## Odluka o odlikovanju Alda (Biagio) di Biagia Redom kneza Branimira s ogrlicom

### NN 38/2013 (29.3.2013.), Odluka o odlikovanju Alda (Biagio) di Biagia Redom kneza Branimira s ogrlicom

PREDSJEDNIK REPUBLIKE HRVATSKE

682

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom kneza Branimira s ogrlicom, za razvijanje dobrih odnosa između Republike Hrvatske i Talijanske Republike, odlikuje se

ALDO (Biagio) DI BIAGIO

Klasa: 060-04/13-06/01

Urbroj: 71-05-04/1-13-01

Zagreb, 31. siječnja 2013.

Predsjednik

Republike Hrvatske

Ivo Josipović, v. r.

Odluka, NN 38/2013-682
## Odluka o odlikovanju Njezine Ekscelencije Ouranie Arvaniti Redom kneza Branimira s ogrlicom

### NN 38/2013 (29.3.2013.), Odluka o odlikovanju Njezine Ekscelencije Ouranie Arvaniti Redom kneza Branimira s ogrlicom

PREDSJEDNIK REPUBLIKE HRVATSKE

683

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom, za razvijanje dobrih odnosa između Republike Hrvatske i Helenske Republike, odlikuje se

Njezina Ekscelencija OURANIA ARVANITI

Klasa: 060-04/13-06/03

Urbroj: 71-05-0411-13-01

Zagreb, 8. ožujka 2013.

Predsjednik

Republike Hrvatske

Ivo Josipović, v. r.

Odluka, NN 38/2013-683
## Odluka o odlikovanju dr. sc. Nine (Ernest) Vajić Redom kneza Branimira s ogrlicom

### NN 38/2013 (29.3.2013.), Odluka o odlikovanju dr. sc. Nine (Ernest) Vajić Redom kneza Branimira s ogrlicom

PREDSJEDNIK REPUBLIKE HRVATSKE

684

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom kneza Branimira s ogrlicom, za osobite i višegodišnje zasluge stečene promicanjem međunarodnog položaja i ugleda Republike Hrvatske kao prva sutkinja iz Republike Hrvatske u Europskom sudu za ljudska prava u Strasbourgu, odlikuje se

dr. sc. NINA (Ernest) VAJIĆ

Klasa: 060-03/13-06/01

Urbroj: 71-05-04/1-13-01

Zagreb, 8. ožujka 2013.

Predsjednik

Republike Hrvatske

Ivo Josipović, v. r.

Odluka, NN 38/2013-684
## Odluka o odlikovanju umirovljenog brigadira Marka Nicholasa Graya Redom kneza Domagoja s ogrlicom

### NN 38/2013 (29.3.2013.), Odluka o odlikovanju umirovljenog brigadira Marka Nicholasa Graya Redom kneza Domagoja s ogrlicom

PREDSJEDNIK REPUBLIKE HRVATSKE

685

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 12. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom kneza Domagoja s ogrlicom, za iskazanu i osvjedočenu hrabrost i junaštvo u sprečavanju rušenja brane »Peruća«, odlikuje se

umirovljeni brigadir MARK NICHOLAS GRAY

Klasa: 060-04/13-07/01

Urbroj: 71-05-04/1-13-01

Zagreb, 25. siječnja 2013.

Predsjednik

Republike Hrvatske

Ivo Josipović, v. r.

Odluka, NN 38/2013-685
## Odluka o odlikovanju general-bojnika Krešimira (Dragutin) Kašpara Redom bana Jelačića

### NN 38/2013 (29.3.2013.), Odluka o odlikovanju general-bojnika Krešimira (Dragutin) Kašpara Redom bana Jelačića

PREDSJEDNIK REPUBLIKE HRVATSKE

686

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom bana Jelačića, za osobite zasluge u ustroju i razvitku Oružanih snaga Republike Hrvatske, odlikuje se

general bojnik KREŠIMIR (Dragutin) KAŠPAR

Klasa: 060-03/12-09/05

Urbroj: 71-03/3-12-02

Zagreb, 19. prosinca 2012.

Predsjednik

Republike Hrvatske

Ivo Josipović, v. r.

Odluka, NN 38/2013-686
## Odluka o odlikovanju Mirana (Josip) Hajoša Redom Danice hrvatske s likom Marka Marulića

### NN 38/2013 (29.3.2013.), Odluka o odlikovanju Mirana (Josip) Hajoša Redom Danice hrvatske s likom Marka Marulića

PREDSJEDNIK REPUBLIKE HRVATSKE

687

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Marka Marulića za osobite zasluge za kulturu i njeno promicanje u Republici Hrvatskoj i svijetu, odlikuje se

MIRAN (Josip) HAJOŠ

Klasa: 060-03/13-13/01

Urbroj: 71-05-04/1-13-01

Zagreb, 25. siječnja 2013.

Predsjednik

Republike Hrvatske

Ivo Josipović, v. r.

Odluka, NN 38/2013-687
## Odluka o odlikovanju dr. sc. Manfreda Matzka Redom Danice hrvatske s likom Marka Marulića

### NN 38/2013 (29.3.2013.), Odluka o odlikovanju dr. sc. Manfreda Matzka Redom Danice hrvatske s likom Marka Marulića

PREDSJEDNIK REPUBLIKE HRVATSKE

688

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Marka Marulića za osobite zasluge za kulturu i njeno promicanje u Republici Austriji i u svijetu, odlikuje se

dr. sc. MANFRED MATZKA

Klasa: 060-04/12-13/06

Urbroj: 71-05-04/1-13-01

Zagreb, 8. ožujka 2013.

Predsjednik

Republike Hrvatske

Ivo Josipović, v. r.

Odluka, NN 38/2013-688
## Odluka o odlikovanju dr. Alida Bremera Redom Danice hrvatske s likom Marka Marulića

### NN 38/2013 (29.3.2013.), Odluka o odlikovanju dr. Alida Bremera Redom Danice hrvatske s likom Marka Marulića

PREDSJEDNIK REPUBLIKE HRVATSKE

689

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Marka Marulića za osobite zasluge za kulturu i njeno promicanje u Saveznoj Republici Njemačkoj i njemačkom jezičnom području, odlikuje se

dr. ALIDA BREMER

Klasa: 060-04/13-13/01

Urbroj: 71-05-04/1-13-01

Zagreb, 8. ožujka 2013.

Predsjednik

Republike Hrvatske

Ivo Josipović, v. r.

Odluka, NN 38/2013-689
## Odluka o odlikovanju Georga Pfannensteina Redom Danice hrvatske s likom Blaža Lorkovića

### NN 38/2013 (29.3.2013.), Odluka o odlikovanju Georga Pfannensteina Redom Danice hrvatske s likom Blaža Lorkovića

PREDSJEDNIK REPUBLIKE HRVATSKE

690

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Blaža Lorkovića za osobite zasluge za gospodarstvo i razvijanje dobrih odnosa između Republike Hrvatske i Savezne Republike Njemačke, odlikuje se

GEORG PFANNENSTEIN

Klasa: 060-04/12-13/07

Urbroj: 71-05-04/1-13-01

Zagreb, 8. ožujka 2013.

Predsjednik

Republike Hrvatske

Ivo Josipović, v. r.

Odluka, NN 38/2013-690
## Odluka o odlikovanju Dubravke (Pero) Herljević Redom Danice hrvatske s likom Katarine Zrinske

### NN 38/2013 (29.3.2013.), Odluka o odlikovanju Dubravke (Pero) Herljević Redom Danice hrvatske s likom Katarine Zrinske

PREDSJEDNIK REPUBLIKE HRVATSKE

691

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst), članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Katarine Zrinske, za osobite zasluge na polju humanitarnog rada i socijalne skrbi, odlikuje se

DUBRAVKA (Pero) HERLJEVIĆ

Klasa: 060-03/13-13/02

Urbroj: 71-03/3-13-02

Zagreb, 13. ožujka 2013.

Predsjednik

Republike Hrvatske

Ivo Josipović, v. r.

Odluka, NN 38/2013-691
## Odluka o odlikovanju brigadira Calvina Carlesena Redom hrvatskog trolista

### NN 38/2013 (29.3.2013.), Odluka o odlikovanju brigadira Calvina Carlesena Redom hrvatskog trolista

PREDSJEDNIK REPUBLIKE HRVATSKE

692

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za razvoj bilateralnih odnosa između Republike Hrvatske i Sjedinjenih Američkih Država, odlikuje se

brigadir CALVIN CARLSEN

Klasa: 060-04/13-15/01

Urbroj: 71-03/3-13-02

Zagreb, 6. veljače 2013.

Predsjednik

Republike Hrvatske

Ivo Josipović, v. r.

Odluka, NN 38/2013-692
## Odluka o odlikovanju Redom hrvatskog trolista

### NN 38/2013 (29.3.2013.), Odluka o odlikovanju Redom hrvatskog trolista

PREDSJEDNIK REPUBLIKE HRVATSKE

693

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. MILORAD (Branko) BUBALO

2. KARLO (Ludvig) GODINA

3. JOSIP (Ivan) LJEVAR

4. GORAN (Vjekoslav) MIKAC

Klasa: 060-03/13-15/01

Urbroj: 71-03/3-13-02

Zagreb, 17. siječnja 2013.

Predsjednik

Republike Hrvatske

Ivo Josipović, v. r.

Odluka, NN 38/2013-693
## Odluka o odlikovanju Ivana (Milan) Buljana Redom hrvatskog pletera

### NN 38/2013 (29.3.2013.), Odluka o odlikovanju Ivana (Milan) Buljana Redom hrvatskog pletera

PREDSJEDNIK REPUBLIKE HRVATSKE

694

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuje se

IVAN (Milan) BULJAN

Klasa: 060-03/13-16/01

Urbroj: 71-03/3-13-02

Zagreb, 24. siječnja 2013.

Predsjednik

Republike Hrvatske

Ivo Josipović, v. r.

Odluka, NN 38/2013-694
## Odluka o dodjeli Povelje Republike Hrvatske Međunarodnom violinističkom natjecanju "Vaclav Huml"

### NN 38/2013 (29.3.2013.), Odluka o dodjeli Povelje Republike Hrvatske Međunarodnom violinističkom natjecanju "Vaclav Huml"

PREDSJEDNIK REPUBLIKE HRVATSKE

695

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI PRIZNANJA

Povelja Republike Hrvatske, za izniman doprinos u promociji glazbene kulture i stvaralaštva u Republici Hrvatskoj i u svijetu u prigodi 40. obljetnice osnutka i djelovanja, dodjeljuje se

MEĐUNARODNOM VIOLINISTIČKOM NATJECANJU

»VACLAV HUML«

Klasa: 061-01/13-01/01

Urbroj: 71-05-04/1-13-01

Zagreb, 25. siječnja 2013.

Predsjednik

Republike Hrvatske

Ivo Josipović, v. r.

Odluka, NN 38/2013-695
## Odluka o dodjeli Povelje Republike Hrvatske gradovima Sinju, Trilju i Vrlici, općinama Dicmo, Hrvace, Kijevo i Otok

### NN 38/2013 (29.3.2013.), Odluka o dodjeli Povelje Republike Hrvatske gradovima Sinju, Trilju i Vrlici, općinama Dicmo, Hrvace, Kijevo i Otok

PREDSJEDNIK REPUBLIKE HRVATSKE

696

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI PRIZNANJA

Povelja Republike Hrvatske, za izniman doprinos hrvatskih branitelja i sudionika Domovinskog rata Cetinskog kraja u prigodi 20. obljetnice operacije »Peruča«, dodjeljuje se

GRADOVIMA SINJU, TRILJU I VRLICI,

OPĆINAMA DICMO, HRVACE, KIJEVO I OTOK

Klasa: 061-01/13-01/02

Urbroj: 71-05-04/1-13-01

Zagreb, 25. siječnja 2013.

Predsjednik

Republike Hrvatske

Ivo Josipović, v. r.

Odluka, NN 38/2013-696
## Odluka o dodjeli Medalje za iznimne pothvate brigadiru Draganu (Ivanovom) Basiću

### NN 38/2013 (29.3.2013.), Odluka o dodjeli Medalje za iznimne pothvate brigadiru Draganu (Ivanovom) Basiću

PREDSJEDNIK REPUBLIKE HRVATSKE

697

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst), članka 2. stavka 1. točke 4. i članka 3. Odluke o ustanovljenju medalja za sudjelovanje u vojno-redarstvenim operacijama i u iznimnim pothvatima (»Narodne novine«, broj 60/95 i 14/96), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se dodjeljuje

*Medalja za iznimne pothvate*

brigadiru DRAGANU (Ivanovom) BASIĆU

za iznimne zasluge u održavanju ustavno-pravnog poretka Republike Hrvatske te zaštite života građana i imovine.

Klasa: 061-01/12-04/01

Urbroj: 71-03/3-12-02

Zagreb, 29. studenoga 2012.

Predsjednik

Republike Hrvatske

Ivo Josipović, v. r.

38 29.03.2013 Odluka o dodjeli Medalje za iznimne pothvate brigadiru Draganu (Ivanovom) Basiću

38 29.03.2013 Odluka o dodjeli Medalje za iznimne pothvate brigadiru Draganu (Ivanovom) Basiću

Odluka, NN 38/2013-697
## Odluka o ispravku Odluke o dodjeli odlikovanja

### NN 38/2013 (29.3.2013.), Odluka o ispravku Odluke o dodjeli odlikovanja

PREDSJEDNIK REPUBLIKE HRVATSKE

698

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 22. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za vojna odlikovanja i priznanja Republike Hrvatske, donosim

ODLUKU

O ISPRAVKU ODLUKE O DODJELI ODLIKOVANJA

I.

Ispravlja se Odluka o dodjeli odlikovanja Spomenice domovinskog rata (klasa: 060-03/12-17/01, urbroj: 71-03/3-12-02 od 29. studenoga 2012.), na način da

umjesto

»2. IVICA (Slavko) CUROVIĆ«

piše

»2. IVICA (Slavko) CURAVIĆ«

U ostalom dijelu Odluka ostaje neizmijenjena.

II.

Ova Odluka stupa na snagu danom donošenja.

Klasa: 060-03/12-17/01

Urbroj: 71-03/3-13-04

Zagreb, 14. siječnja 2013.

Predsjednik

Republike Hrvatske

Ivo Josipović, v. r.

Odluka, NN 38/2013-698
## Pravilnik o izmjenama Pravilnika o proglašavanju turističkih općina i gradova i o razvrstavanju naselja u turističke razrede

### NN 38/2013 (29.3.2013.), Pravilnik o izmjenama Pravilnika o proglašavanju turističkih općina i gradova i o razvrstavanju naselja u turističke razrede

38 29.03.2013 Pravilnik o izmjenama Pravilnika o proglašavanju turističkih općina i gradova i o razvrstavanju naselja u turističke razrede

MINISTARSTVO TURIZMA

704

Na temelju članka 8. stavka 2. Zakona o članarinama u turističkim zajednicama (»Narodne novine«, broj 152/08. i 88/10.), ministar turizma donosi

PRAVILNIK

O IZMJENAMA PRAVILNIKA O PROGLAŠAVANJU TURISTIČKIH OPĆINA I GRADOVA I O RAZVRSTAVANJU NASELJA U TURISTIČKE RAZREDE

Članak 1.

U Pravilniku o proglašavanju turističkih općina i gradova i o razvrstavanju naselja u turističke razrede (»Narodne novine«, broj 122/09., 9/10. – isp., 61/10., 82/10., 36/11., 89/11., 146/11., 141/12. i 144/12.) u Tabeli I u točki IV. KARLOVAČKA ŽUPANIJA, u popisu GRADOVA, u Gradu Duga Resa za naselje Mrežnički Brig razred B mijenja se u razred C.

U točki VIII. PRIMORSKO-GORANSKA ŽUPANIJA u popisu GRADOVA, u Gradu Cresu za naselje Beli razred B mijenja se u razred C.

U točki XVIII. ISTARSKA ŽUPANIJA u popisu općina, za Općinu Kaštelir Labinci – Castelliere – S. Domenica dodaje se razred C, a u popisu naselja za Općinu Kaštelir Labinci – Castelliere – S. Domenica, nazivi naselja brišu se.

U točki XIX. DUBROVAČKO-NERETVANSKA ŽUPANIJA u popisu općina, u općini Lastovo, za naselja Pasadur i Uble razred B mijenja se u razred C.

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/13-01/6
Urbroj: 529-05-01-13-01
Zagreb, 25. ožujka 2013.

Ministar
Darko Lorencin, v. r.

Pravilnik, NN 38/2013-704